钦定古今图书集成/明伦汇编/官常典/第522卷 > 塔察儿
## 钦定古今图书集成/明伦汇编/官常典/第522卷 > 塔察儿

按《元史博尔忽传》：“塔察儿，一名倴盏，居官山。伯祖父
博尔忽，从太祖起朔方，直宿卫，为火儿赤。火儿赤者，
佩櫜鞬侍左右者也。由是子孙世其职。博尔忽从太
祖平诸国，宣力为多，当时与木华黎等俱以功号四
杰。塔察儿，其从孙也。骁勇善战，幼直宿卫。太祖平燕，
睿宗监国，闻燕京盗贼，恣意残杀，直指富庶之家载”

儿从师，授行省兵马都元帅，分宿卫与诸王军士俾
统之。下河东诸州郡，济河，破潼关，取陕、洛。辛卯，从围
河中府，拔之。壬辰，从渡白坡。时睿宗已自西和州入
兴元，由武关出唐、邓。太宗以睿宗与金兵相持久，乃
遣使约期，会兵合进，即诏发诸军至钧州。连日大雪，
睿宗与金人战于三峰山，大破之。诏塔察儿等进围
汴城。金主即以兄子曹王讹可为质，太宗与睿宗还
河北。塔察儿复与金兵战于南薰门。癸巳，金主迁蔡
州，塔察儿复帅师围蔡。甲午，灭金，遂留镇抚中原，分
兵屯大河之上以遏宋兵。丙申，破宋光、息诸州。事闻
于庙，以息州军民一千户赐之。戊戌，卒。